Kultúra, 2020.06.28
Műfajok szerint 54 komolyzenei előadást, 8 operát - köztük a teljes Ring-ciklust -, egy orgonakoncertet, 9 könnyűzenei, 7 jazz és 5 világzenei koncertet, valamint 2-2 irodalmi estet, újcirkusz- és táncelőadást láthattak a nézők több mint 148 órában. A legrövidebb, 20 perces műsor a birminghami Town Hall & Symphony Hall előadása volt, a leghosszabb a Ring-tetralógia befejező darabja, Az istenek alkonya volt 5 óra 10 perces adásidővel.
A közvetítéseket a szervezők szerint több százan - összesen mintegy hatvanezren - követték minden este, Magyarország mellett Németországból, Franciaországból, az Egyesült Királyságból, az Egyesült Államokból, sőt Ecuadorból, Ausztráliából, Kanadából és Japánból is.